b'\n_START_ARTICLE_\nEuropa Nostra\n_START_PARAGRAPH_\nEuropa Nostra, som betyr \xc2\xabV\xc3\xa5rt Europa\xc2\xbb, er en europeisk samlingsorganisasjon for frivillige kulturvernorganisasjoner. Europa Nostra ble stiftet i 1963 av en gruppe frivillige kulturvernforeninger, ledet av Italia Nostra, i kontoret til Europar\xc3\xa5det i Paris. Europa Nostra har i tillegg til kulturvernorganisasjoner ogs\xc3\xa5 mange lokale kommuner, byer og personer som medlemmer. Organisasjonens form\xc3\xa5l er \xc3\xa5 fremme den arkitektoniske og landskapskulturelle arv, forbedre standarden i by- og landskapsplanlegning og \xc3\xa5 fremme kvaliteten i kulturh\xc3\xa5ndverket._NEWLINE_Europa Nostra fors\xc3\xb8ker \xc3\xa5 v\xc3\xa6re opinionsdannende. Det skjer gjennom prisutdelinger, seminarer, publikasjoner og artikler, utstillinger, studieturer og vitenskapelige tidsskrifter. En aktivitet, der skaper stor oppmerksomhet er Europa Nostra-prisen, som hvert \xc3\xa5r deler ut diplomer og i s\xc3\xa6rlige tilfeller medaljer for bevaringsprosjekter til arkitektonisk og kulturelt verdifulle anlegg, bygninger og kulturhistoriske landskaper i Europa.\n_START_SECTION_\nOrganisasjon\n_START_PARAGRAPH_\nPl\xc3\xa1cido Domingo er president for Europa Nostra, Denis de Kergorlay er executive president. President for Europa Nostra Norge er Thomas Willoch. Willoch er ogs\xc3\xa5 r\xc3\xa5dsmedlem i Europa Nostra.'